CELEX: 32006R0402
Language: et
Date: 2006-03-08
Title: Komisjoni määrus (EÜ) nr 402/2006,  8. märts 2006 , millega muudetakse määrust (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik   (EMPs kohaldatav tekst)

9.3.2006   
            
            
               ET
            
            
               Euroopa Liidu Teataja
            
            
               L 70/35
            
         
      KOMISJONI MÄÄRUS (EÜ) nr 402/2006,
   8. märts 2006,
   millega muudetakse määrust (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 12. oktoobri 1992. aasta määrust (EMÜ) nr 2913/92, millega kehtestatakse ühenduse tolliseadustik, (1) eriti selle artiklit 247,
   ning arvestades järgmist:
   
               (1)
            
            
               Pidades silmas kogemusi, mis on saadud pärast seda, kui jõustus komisjoni 20. jaanuari 1997. aasta määrus (EÜ) nr 89/97, millega muudetakse määrust (EÜ) nr 2454/93, millega kehtestatakse rakendussätted nõukogu määrusele (EÜ) nr 2913/92, millega kehtestatakse ühenduse tolliseadustik, (2) tuleb määrata kindlaks meetodid, mida kasutatakse värskete banaanide netokaalu määramiseks. Need meetodid peaksid hõlmama värskete banaanide kaalumist, et määrata nende netokaal, ning seda kaalu kinnitavate banaanide kaalumissertifikaatide koostamist tolliasutuse volitatud ettevõtjate poolt. Tuleks määrata mistahes veovahendiga transporditavates banaanisaadetistes sisalduvate värskete banaanide netokaal.
            
         
               (2)
            
            
               Selleks et anda liikmesriikidele ja ettevõtjatele piisavalt aega valmistumaks kaalujatele volituse andmiseks, kohaldatakse meetmeid värskete banaanide kaalumise ja banaanide kaalumissertifikaatide koostamise kohta alates 1. juunist 2006.
            
         
               (3)
            
            
               Kombineeritud nomenklatuuri peatükkidesse 84 ja 85 kuuluvate teatud elektronlülituste impordi suhtes kehtestati tasakaalustavad tollimaksud nõukogu 11. augusti 2003. aasta määrusega nr 1480/2003, millega kehtestatakse Korea Vabariigist pärinevate dünaamiliste muutmäludena (DRAM) tuntud teatavate elektrooniliste mikrolülituste impordi suhtes lõplik tasakaalustav tollimaks ja nõutakse lõplikult sisse ajutine tollimaks. (3) Nimetatud tasakaalustavate tollimaksude ühtse kohaldamise tagamiseks on nimetatud määrusega hõlmatud kaupadele vaja eri päritolureeglit.
            
         
               (4)
            
            
               Seetõttu tuleks komisjoni määrust (EMÜ) nr 2454/93 (4) vastavalt muuta.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EMÜ) nr 2454/93 muudetakse järgmiselt.
   
               1.
            
            
               Pärast artiklit 290 lisatakse järgmine tekst:
            
         
               2.
            
            
               Artikkel 290a asendatakse järgmisega:
               “Artikkel 290a
               Käesolevas peatükis ning lisades 38b ja 38c kasutatakse järgmisi mõisteid:
               a)   volitatud kaaluja– ettevõtja, kellele tolliasutus on andnud volituse kaaluda värskeid banaane;
               b)   taotleja dokumendid– kõik dokumendid, mis on seotud värskete banaanide kaalumisega;
               c)   värskete banaanide netokaal– banaanide kaal ilma mis tahes pakkematerjalide ja pakenditeta;
               d)   värskete banaanide saadetis– ühte veovahendisse laaditud värskete banaanide üldkogus, mida üks eksportija lähetab ühele või mitmele kaubasaajale;
               e)   mahalaadimiskoht– mistahes koht, kuhu värskete banaanide saadetist võib maha laadida või kuhu seda võib mingi tolliprotseduuri raames saata või, juhul kui tegemist on veoga konteinerites, tähendab see kohta, kus konteiner laaditakse maha laevalt või õhusõidukilt või muult peamiselt veovahendilt, või kohta, kus banaanid konteinerist välja võetakse.”
            
         
               3.
            
            
               Lisatakse artikkel 290b:
               “Artikkel 290b
               1.   Iga tolliasutus võib anda taotluse alusel volitatud kaaluja staatuse ettevõtjatele, kes osalevad värskete banaanide impordil, veol, ladustamisel või käitlemisel, juhul kui järgmised tingimused on täidetud:
               
                           a)
                        
                        
                           taotleja tagab, et kaalumine teostatakse nõuetekohaselt;
                        
                     
                           b)
                        
                        
                           taotlejal on olemas sobivad kaalumisseadmed;
                        
                     
                           c)
                        
                        
                           taotleja dokumendid võimaldavad tolliasutustel teostada tõhusaid kontrolle.
                        
                     Tolliasutus keeldub volitatud kaaluja staatuse andmisest, kui taotleja on tõsiselt või korduvalt rikkunud tollieeskirju.
               Volitus piirdub värskete banaanide kaalumisega volitava tolliasutuse valve all olevas kohas.
               2.   Volitav tolliasutus tühistab volitatud kaaluja staatuse, kui volitatud kaaluja ei täida enam lõikes 1 sätestatud tingimusi.”
            
         
               4.
            
            
               Lisatakse artikkel 290c:
               “Artikkel 290c
               1.   Netokaalu kontrollimiseks CN-koodi 0803 00 19 alla kuuluvate värskete banaanide ühendusse importimise puhul peab vabasse ringlusse lubamise deklaratsiooniga olema kaasas banaanide kaalumissertifikaat, millele on märgitud asjaomase värskete banaanide saadetise netokaal pakendiliigi ja päritolu kaupa.
               Banaanide kaalumissertifikaadi koostab volitatud kaaluja lisas 38b sätestatud korras ning kasutades lisas 38c esitatud vormi.
               Tolliasutuse sätestatud tingimustel võib kõnealuse sertifikaadi esitada tolliasutusele elektrooniliselt.
               2.   Volitatud kaaluja teatab tolliasutusele ette värskete banaanide saadetise kaalumisest banaanide kaalumissertifikaadi koostamise eesmärgil, esitades andmed pakendiliigi, päritolu ning aja ja koha kohta.
               3.   Tolliasutused kontrollivad banaanide kaalumissertifikaatidesse märgitud värskete banaanide netokaalu riskianalüüsi põhjal, kontrollides vähemalt 5 % igal aastal esitatud sertifikaatidest, viibides volitatud kaaluja poolt läbiviidava representatiivsete proovide kaalumise juures või lisa 38b punktides 1–3 sätestatud korras representatiivseid proove ise kaaludes.”
            
         
               5.
            
            
               Lisatakse artikkel 290d:
               “Artikkel 290d
               Liikmesriigid edastavad komisjonile volitatud kaalujate nimekirja ning kõik sellesse tehtud hilisemad muudatused.
               Komisjon edastab sellise teabe teistele liikmesriikidele.”
            
         
               6.
            
            
               Lisa 11 muudetakse vastavalt käesoleva määruse I lisale.
            
         
               7.
            
            
               Lisa 38b asendatakse käesoleva määruse II lisas esitatud tekstiga.
            
         
               8.
            
            
               Lisa 38c lisatakse vastavalt käesoleva määruse III lisale.
            
         Artikkel 2
   Käesolev määrus jõustub seitsmendal päeval pärast selle avaldamist Euroopa Liidu Teatajas.
   Siiski, artikli 1 punkte 4, 7 ja 8 kohaldatakse alates 1. juunist 2006.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 8. märts 2006
      
         
            Komisjoni nimel
         
         
            komisjoni liige
         
         László KOVÁCS
         
      
   
   
      (1)  EÜT L 302, 19.10.1992, lk 1. Määrust on viimati muudetud Euroopa Parlamendi ja nõukogu määrusega (EÜ) nr 648/2005 (ELT L 117, 4.5.2005, lk 13).
   
      (2)  EÜT L 17, 21.1.1997, lk 28.
   
      (3)  ELT L 212, 22.8.2003, lk 1. Määrust on viimati muudetud määrusega (EÜ) nr 2116/2005 (ELT L 340, 23.12.2005, lk 7).
   
      (4)  EÜT L 253, 11.10.1993, lk 1. Määrust on viimati muudetud määrusega (EÜ) nr 215/2006 (ELT L 38, 9.2.2006, lk 11).
   
      I LISA
      Lisa 11 muudetakse järgmiselt:
      
                  a)
               
               
                  CN-koodide “ex 7117” ja “ex 8482” alla klassifitseeritud tooteid käsitlevate kannete vahele lisatakse järgmine tekst:
                  
                              “ex 8473 30 10 ja ex 8473 50 10
                           
                           
                              Dünaamiliste muutmäludena (DRAM) tuntud elektroonilised mikrolülitused
                           
                           
                              Valmistamine, milles töötamise ja töötlemise ning vajaduse korral valmistajariigist pärinevate osade lisamise tulemusena lisanduv väärtus moodustab vähemalt 45 % DRAM-valmistoodete tehasehinnast.
                              Kui 45 % reegel ei ole täidetud, pärinevad DRAMid riigist, kust on pärit väärtuseliselt suurem osa kasutatud materjalidest”
                           
                        
            
                  b)
               
               
                  CN-koodide “ex 8542” ja “ex 9009” alla klassifitseeritud tooteid käsitlevate kannete vahele lisatakse järgmine tekst:
                  
                              “ex 8548 90 10
                           
                           
                              Dünaamiliste muutmäludena (DRAM) tuntud elektroonilised mikrolülitused
                           
                           
                              Valmistamine, milles töötamise ja töötlemise ning vajaduse korral valmistajariigist pärinevate osade lisamise tulemusena lisanduv väärtus moodustab vähemalt 45 % DRAM-valmistoodete tehasehinnast.
                              Kui 45 % reegel ei ole täidetud, pärinevad DRAMid riigist, kust on pärit väärtuseliselt suurem osa kasutatud materjalidest”
                           
                        
            
   
      II LISA
      
         
            “LISA 38b
            Artikli 290c lõikes 1 osutatud kord
            Artikli 290c kohaldamisel määrab volitatud kaaluja kõikide värskete banaanide saadetiste netokaalu igas mahalaadimiskohas järgmise korra kohaselt
            
                        1.
                     
                     
                        Iga pakendiliigi ja päritolukoha kohta võetakse banaanide pakkeühikutest proov. Banaanide pakkeühikute kaalumisele kuuluv proov on värskete banaanide saadetise representatiivne proov. See sisaldab vähemalt allpool osutatud koguseid:
                        
                                    Banaanide pakkeühikute arv
                                    (pakendiliigi ja päritolu kaupa)
                                 
                                 
                                    Kontrollitav banaanide pakkeühikute arv
                                 
                              
                                    — kuni 400
                                 
                                 
                                    5
                                 
                              
                                    — 401 kuni 700
                                 
                                 
                                    7
                                 
                              
                                    — 701 kuni 1 000
                                 
                                 
                                    10
                                 
                              
                                    — 1 001 kuni 2 000
                                 
                                 
                                    13
                                 
                              
                                    — 2 001 kuni 4 000
                                 
                                 
                                    15
                                 
                              
                                    — 4 001 kuni 6 000
                                 
                                 
                                    18
                                 
                              
                                    — üle 6 000
                                 
                                 
                                    21
                                 
                              
                  
                        2.
                     
                     
                        Netokaal määratakse järgmiselt:
                        
                                    a)
                                 
                                 
                                    kaalutakse iga kontrollitav banaanide pakkeühik (brutokaal);
                                 
                              
                                    b)
                                 
                                 
                                    avatakse vähemalt üks banaanide pakkeühik ning arvutatakse pakendi kaal;
                                 
                              
                                    c)
                                 
                                 
                                    selle pakendi kaalu aktsepteeritakse kõikide sama liiki ja sama päritolukohaga pakendite puhul ning see arvatakse maha kõikide kaalutud banaanide pakkeühikute kaalust;
                                 
                              
                                    d)
                                 
                                 
                                    sellisel viisil kindlaks määratud keskmine netokaal banaanide pakkeühiku kohta iga liigi ja päritolukoha puhul, mis põhineb kontrollitud proovide kaalul, võetakse aluseks värskete banaanide saadetise netokaalu määramisel.
                                 
                              
                  
                        3.
                     
                     
                        Juhul kui tolliasutus ei kontrolli samal ajal kaalumissertifikaate, aktsepteerib tolliasutus kaalumissertifikaadis deklareeritud netokaalu, tingimusel et deklareeritud netokaal ei erine rohkem ega vähem kui 1 % võrra keskmisest netokaalust, mille määras kindlaks tolliasutus.
                     
                  
                        4.
                     
                     
                        Banaanide kaalumissertifikaat esitatakse tolliasutusele, kellele esitatakse vabasse ringlusse lubamise deklaratsioon. Tolliasutus kohaldab banaanide kaalumissertifikaadil esitatud proovi tulemusi kogu värskete banaanide saadetise suhtes, millega kõnealune sertifikaat on seotud.”
                     
                  
      
   
   
      III LISA
      Lisatakse lisa 38c:
      
         
            “LISA 38c